Martin Luther se donker oomblikke - www.bybelkennis.co.za
God had one son on earth without sin, but never one without suffering (Augustinus).
Martin Luther het ook sy donker tye gehad. Dan het hy hom vir dae lank toegesluit. Sy familie het alle gevaarlike implemente verwyder, want hulle was bang dat hy homself sou seermaak. Te midde van een van hierdie tye het sy vrou, Katharina, haar rouklere aangetrek Toe sy Luther se kamer inkom, was Luther ontsteld. Hy wou weet wie gesterf het Sy antwoord dat niemand dood is nie, maar dat hy so optree dat sy gedink het God is dood.
Gelowiges is nie van terneergedruktheid of depressie vrygestel nie al strewe hulle na die dinge daarbo waar Christus is (Kolossense 3:1). In 1 Korintiërs 7:6 sê Paulus dat hy neerslagtig is. Die bekende prediker Spurgeon het sy gemeente geskok toe hy van die kansel sê: “I am the subject of depressions of spirit so fearful that I hope none of you ever get to such extremes of wretchedness as I go to.” John Donne noem dit “the damp of hell.” Depressie is al genoem “die verkoue van die siel,” want vroeër of later kry almal dit.
Gelowiges moet versigtig wees hoe hulle mense met depressie hanteer. Moenie vir hulle preek nie, moenie vir hulle sê dat hulle geloof te min is nie. Wees net daar as hulle jou nodig het.